Drone (luftfartøy)

En **drone** er et ubemannet luftfartøy.

Militære droner brukes til å samle etterretning av militær relevans og å bære og avfyre våpen, uten å risikere livet til egne soldater. Sivile droner brukes til mange ulike formål, som for eksempel hobbyfotografering og kommersielle videoproduksjoner samt konkurranseflygning.  

Skillet mellom sivile og militære droner er uklart. Militære bedrifter er i dag ledende i utviklingen av droneteknologi, men har både militære og sivile kunder. Flere sivile bedrifter leverer også droner og droneteknologi til det militære markedet.

## Historie
Droner ble først brukt under første verdenskrig, og fram til andre verdenskrig ble de brukt til å trene skyttere på luftvernartilleri.  Disse var i bunn og grunn bare store modellfly.  Etter hvert som det har blitt mulig å krympe elektronikk, samtidig som toleransen for egne tap har blitt lavere i vestlige samfunn, har ubemannede luftfartøyer blitt vanligere i militær sammenheng.  Tradisjonelt har de blitt brukt som sensorplattformer og mål, men i dag kan droner også være bevæpnet.

Israel og Israel Aircraft Industries har vært forgjengere innenfor moderne droner, med systemer i tjeneste så tidlig som 1982.  USA har tatt opp arven, blant annet ved å kjøpe IAI Pioneer, og senere utvikle sine egne systemer.

Veksten i den militære bruken av droner kan illustreres med krigen i Irak: I 2002 brukte amerikanske styrker rundt 200 droner, et tall som har vokst til rundt 3&nbsp;200 i 2007.

Dronefoto og dronevideo er to begreper som virkelig har fått fotfeste de siste årene. For noen år siden var drone et hypermoderne instrument fra sciencefiction-verdenen. I dag brukes droner for å fotografere blant annet eiendom og bolig. Drone er blitt et verktøy som brukes daglig i enkelte bransjer.

Leveringsdroner brukes av ulike bransjer som sender pakker, medisinske prøver og mat.

Det finnes også en mer avansert hobby, ofte kalt «FPV» (stammer fra det engelske begrepet «first person view», forkortet «FPV»), som er droner laget for å fly fortere og mer smidig. De fleste innenfor denne hobbyen bygger sine egne droner slik at det er lettere å fikse dem når de går i stykker i tillegg til at man enkelt kan bruke komponenter fra ulike produsenter for å få ønsket spesifikasjon og resultat.

Noen droner er små, men kraftige og blir brukt mye av f.eks hobbypiloter.

Under første verdenskrig oppfant Archibald Montgomery Low radiostyrte fly. USAs militære eksperimenterte med førerløse fly som kunne frakte bomber, men droner spilte liten rolle under andre verdenskrig. Under Vietnamkrigen brukte USA droner til etterretning. En viktig nyvinning var Abe Karems utvikling av predator-dronene på 1990; disse kunne fly høyt og lengt styrt blant annet av satelittkommunikasjon. Teknologi utviklet for smarttelefoner, særlig kraftige litiumbatterier, minitatyrkameraer og IMU-sensorer (blant annet gyroskop), har vært viktig for videreutvikling droner.

### Krigen i Ukraina
Etter Russlands invasjon av Ukraina i 2022 har droner fått en sentral plass i krigen i Ukraina. Ved inngangen til krigen hadde Ukraina noen hundre tyrkiskproduserte Bayraktar TB2-droner. Per 2025 antas Ukraina å produsere opp mot 4 millioner droner og Russland omtrent like mange. Spesielt for krigen i Ukraina er at dronene tildels er små, rimelig droner av typen som brukes på fritiden og disse utrustes med høyoppløslig kamera. Ukraina ledet lenge dronekappløpet. Russland bruker ofte et stort antall droner som overvelder eller sliter ut forsvarsverkene. Omkring 70 % av ukrainske smådroner feiler. I 2025 skyldes opp mot 80 % av døde og sårede droneangrep. Ukraina produserer årlig anslagsvis 4 millioner droner (tall fra 2024).

## Klassifisering
* LALE – *Low Altitude Long Endurance*
* MALE – *Medium Altitude Long Endurance*
* HALE – *High Altitude Long Endurance*
* Taktisk

## Droner i tjeneste
Amerikanske modeller:
* RQ-1 Predator/RQ-1 Mariner
* RQ-2 Pioneer
* RQ-3 Dark Star
* RQ-4 Global Hawk/Euro Hawk
* RQ-5 Hunter
* RQ-6 Outrider
* RQ-7 Shadow
* RQ-11A Raven
* GNAT-750
* ScanEagle
* Dragon Eye
* BQM-74E Chukar

Britiske modeller:
* Mercator

Franske modeller:
* Sperwer

Kinesiske modeller:
* ChangKong-1
* ChangKong-2
* SPY Bird
* WuZhen-5
* WuZhen-9
* ASN-206
Norske modeller:
* Black Hornet Nano (PD-100 PRS)
Sørafrikanske modeller:
* Kentron Seeker
* ATE Vulture
* Denel Bateleur

Israelske modeller: 
* IAI Pioneer
* RQ-5 Hunter
* IAI Harpy
* IAI Heron
* IAI Ranger
* IAI Scout
* IAI Searcher
* IAI Skylite

Pakistanske modeller:
* Vector

Indiske modeller:
* ADA Nishant (RPV)

Jordanske modeller:
* Jordan Falcon
* I-wing
* Jordan Arrow
* Silent Eye

## I populærkulturen
I 2016 siterte og kommenterte Dagbladet årets bok fra Carsten Jensen, «Bruk av droner er oppgivelsens strategi, det langtrukne nederlagets strategi, nihilisme i praksis. Sterke ord fra den danske forfatteren. Det er denne debatten om krigens mål og metoder det haster med å få i gang».

## Norge
### Forbudssoner og sertifisering
I Norge er det forbudt å fly droner i nærheten av flyplasser. Minsteavstanden er fem kilometer uten spesiell tillatelse fra fly-kontroll-tårnet. Årsaken er faren for at dronene kan kollidere med fly. Frykten er ekstra stor for at de kan suges inn i flyets motorer, der dronens lett antennelige litium-polymerbatterier kan forårsake brann. Fra 1. januar 2021 gjelder felles regler innenfor EØS-området om droner, alle droner med kamera eller vekt over 250 gram må registreres av myndighetene, og det er krav om kurs for å føre dem. Det er forbudt å fly med drone høyere enn 120 meter over bakken.

## Se også
* Radiostyrt fly
* Kvadrokopter 
* Autonome kjøretøy
* Drone
* Kunstig intelligens

## Referanser


## Eksterne lenker
* 
* UAVs classification
* Dagbladet: Dødens droner (publisert 11/11/2002)
* Gratis programvare for å lage din egen drone (engelsk)
* NRKBeta Droner – Alt du trenger å vite av Marius Arnesen 23.01.2015